ΚΑΝΟΝΙΣΜΟΣ (ΕΚ) αριθ. 1647/98 ΤΗΣ ΕΠΙΤΡΟΠΗΣ της 27ης Ιουλίου 1998 για την τροποποίηση του κανονισμού (ΕΚ) αριθ. 411/97 περί καθορισμού των λεπτομερειών εφαρμογής του κανονισμού (ΕΚ) αριθ. 2200/96 του Συμβουλίου όσον αφορά τα επιχειρησιακά προγράμματα και ταμεία και την κοινοτική χρηματοδοτική ενίσχυση

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2200/96 του Συμβουλίου, της 26ης Οκτωβρίου 1996, περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε από τον κανονισμό (ΕΚ) αριθ. 2520/97 της Επιτροπής (2), και ιδίως το άρθρο 48,

Εκτιμώντας:

ότι το άρθρο 4 παράγραφος 2 του κανονισμού (ΕΚ) αριθ. 411/97 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 214/98 (4), περιλαμβάνει ενέργειες και δαπάνες τις οποίες δεν πρέπει να αφορούν τα επιχειρησιακά προγράμματα 7 ότι μετά από ένα έτος εφαρμογής του καθεστώτος αυτού, διαπιστώθηκε ότι για λόγους νομικής ασφάλειας, πρέπει να αντικατασταθούν οι διατάξεις αυτές από σαφέστερο και λεπτομερή κατάλογο των ενεργειών και των μη επιλέξιμων δαπανών 7 ότι ορισμένες ενέργειες και μη επιλέξιμες δαπάνες πρέπει να γίνουν αποδεκτές προσωρινά ή εντός ορισμένων ανωτάτων ορίων 7

ότι πρέπει να προσδιορισθεί, στο άρθρο 5 παράγραφος 2 του ιδίου αυτού κανονισμού που περιλαμβάνει τα κριτήρια εγκρίσεως των επιχειρησιακών προγραμμάτων, ότι οι αρμόδιες εθνικές αρχές διασφαλίζουν την επιλεξιμότητα των προτεινομένων ενεργειών και δαπανών λαμβάνοντας ιδίως υπόψη τον προαναφερθέντα κατάλογο, αφήνοντάς τους με τον τρόπο αυτό τη δυνατότητα να εισάγουν συμπληρωματικά εθνικά κριτήρια και να απορρίψουν τις προτεινόμενες ενέργειες με βάση αποτίμηση που θα λαμβάνει υπόψη τις ειδικές περιστάσεις κάθε περιπτώσεως 7

ότι ο παρών κανονισμός πρέπει να εφαρμοσθεί σε όλα τα επιχειρησιακά προγράμματα που θα εκτελεσθούν από το 1999 7 ότι ωστόσο, για τα προγράμματα που έχουν ήδη εγκριθεί, πρέπει, προκειμένου να μπορέσουν οι οργανώσεις παραγωγών να καθορίσουν την ανάγκη της τροποποιήσεως, να μεταφερθεί η προθεσμία υποβολής των αιτήσεων τροποποιήσεως των προγραμμάτων από τις 15 Σεπτεμβρίου 1998 στις 15 Οκτωβρίου 1998 7 ότι, ωστόσο, είναι αναγκαίο, να δοθεί στα κράτη μέλη η δυνατότητα να διατηρήσουν τα προγράμματα που εγκρίθηκαν πριν από την έναρξη ισχύος του παρόντος κανονισμού, εάν η ποσαρμογή τους δεν είναι κατάλληλη, λαμβανομένης υπόψη της προόδου της εφαρμογής τους 7

ότι η επιτροπή διαχειρίσεως νωπών οπωροκηπευτικών δεν διατύπωσε γνώμη εντός της ποθεσμίας που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 411/97 τροποποιείται ως εξής:

1. Στο άρθρο 4 η παράγραφος 2 αντικαθίσταται από το ακόλουθο κείμενο:

«2. Το σχέδιο του επιχειρησιακού προγράμματος δεν πρέπει να αφορά ενέργειες ούτε να περιλαμβάνει δαπάνες που αναγράφονται στον μη πλήρη κατάλογο των ενεργειών και των μη επιλέξιμων δαπανών που αναγράφονται στο παράρτημα.»

2. Στο άρθρο 5 παράγραφος 2, προστίθεται το ακόλουθο στοιχείο β) α:

«β) α την επιλεξιμότητα των δράσεων και των προτεινομένων δαπανών λαμβάνοντας υπόψη τον μη πλήρη κατάλογο των ενεργειών και των μη επιλέξιμων δαπανών που αναγράφονται στο παράρτημα.»

Άρθρο 2

Τα επιχειρησιακά προγράμματα, που έχουν εγκριθεί από τα κράτη μέλη πριν από την έναρξη ισχύος του παρόντος κανονισμού, η εκτέλεση των οποίων συνεχίζεται κατά το 1999, πρέπει να προσαρμοσθούν στις διατάξεις του παρόντος κανονισμού. Ενδεχομένως οι οργανώσεις παραγωγών υποβάλουν αίτηση τροποποιήσεως του προγράμματός τους το αργότερο μέχρι τις 15 Οκτωβρίου 1998.

Ωστόσο, τα κράτη μέλη δύνανται να προβλέψουν τη διατήρηση των προγραμμάτων που έχουν εγκριθεί πριν από την έναρξη ισχύος του παρόντος κανονισμού, εάν η ποσαρμογή τους δεν είναι κατάλληλη, λαμβανομένης υπόψη της προόδου εφαρμογής τους.

Άρθρο 3

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται στα προγράμματα που θα εκτελεσθούν από το 1999.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Ιουλίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 297 της 21. 11. 1996, σ. 1.

(2) ΕΕ L 346 της 17. 12. 1997, σ. 41.

(3) ΕΕ L 62 της 4. 3. 1997, σ. 9.

(4) ΕΕ L 22 της 29. 1. 1998, σ. 10.

ΠΑΡΑΡΤΗΜΑ

ΚΑΤΑΛΟΓΟΣ ΤΩΝ ΜΗ ΕΠΙΛΕΞΙΜΩΝ ΕΝΕΡΓΕΙΩΝ ΚΑΙ ΔΑΠΑΝΩΝ

1. Γενικές δαπάνες παραγωγής και ιδίως:

- σπόροι και φυτά, με εξαίρεση τα φυτά των πολυετών καλλιεργειών (πολυετή φυτά, θάμνοι, δένδρα),

- φυτοϋγειονομικά προϊόντα, συμπεριλαμβανομένων των μέσων βιολογικής ή ολοκληρωμένης καταπολεμήσεως, λιπάσματα και άλλα intrants,

- δαπάνες συσκευασίας, αποθεματοποιήσεως, συντηρήσεως ή μεταποιήσεως, ακόμη και στο πλαίσιο νέων διαδικασιών,

- δαπάνες συγκεντρώσεως ή μεταφοράς, ακόμη και εντός της οργανώσεως των παραγωγών,

- δαπάνες λειτουργίας (ιδίως ηλεκτρικό, καύσιμα, συντήρηση).

Ωστόσο σε περίπτωση βιολογικών παραγωγών, ολοκληρωμένων ή πειραματικών προτύπων (1) καθώς και στο πλαίσιο περιβαλλοντικών μέτρων (συμπεριλαμβανομένων των ανακυκλώσιμων συσκευασιών) ή μέτρων βελτίωσης της ποιότητας (συμπεριλαμβανομένων των πιστοποιημένων σπόρων και φυτών), οι ειδικές δαπάνες παραγωγής είναι επιλέξιμες για την διάρκεια ενός μόνο επιχειρησιακού προγράμματος. Σε περίπτωση βραχυπροθέσμων προγραμμάτων σύμφωνα με το άρθρο 15 παράγραφος 1 του παρόντος κανονισμού, από τα οποία προκύπτει η δέσμευση υποβολής προγραμμάτων κανονικής διάρκειας, η επιλεξιμότητα των δαπανών αυτών μπορεί να επεκταθεί επί μία πενταετία.

2. Γενικές δαπάνες στις οποίες συμπεριλαμβάνονται ιδίως:

- οι δαπάνες διαχειρίσεως,

- οι δαπάνες προσωτιικού 7 ωστόσο, δεν θεωρούνται ως γενικές δαπάνες οι δαπάνες προσωπικού που προκύπτουν από ενέργειες βελτιώσεως ή διατηρήσεως υψηλού επιπέδου ποιότητας, εμπορίας ή περιβάλλοντος και η υλοποίηση των οποίων συνεπάγεται βασικά την προσφυγή σε ειδικευμένα άτομα 7 στην περίπτωση αυτή, εάν η οργάνωση των παραγωγών προσφύγει σε μισθωτούς υπαλλήλους στην οργάνωση παραγωγών ή σε παραγωγούς μέλη, ο χρόνος απασχολήσεώς τους τεκμηριώνεται με δελτία ωραρίου,

- οι δαπάνες προετοιμασίας του επιχειρησιακού προγράμματος και της παρακολουθήσεως της εκτελέσεώς του,

- οι δαπάνες εκπονήσεως των ετησίων εκθέσεων και της τελικής εκθέσεως καθώς και η μελέτη αξιολογήσεως που αναφέρεται στο άρθρο 11,

- οι δαπάνες διατηρήσεως λογιστικής και τραπεζικού λογαριασμού ξεχωριστά οι οποίες αναφέρονται στο άρθρο 4 παράγραφος 3 στοιχείο β).

Η ανάληψη των εν λόγω δαπανών γίνεται με καταβολή ενός κατ' αποκοπή ποσού ίσου με 2 % του επιχειρησιακού ταμείου και εντός ανωτάτου ορίου 60 000 Ecu. Ωστόσο, τα κράτη μέλη μπορούν να περιορίσουν την χρηματοδότηση στις πραγματικές δαπάνες στην περίπτωση που ορίζουν τις επιλέξιμες δαπάνες.

3. Συμπλήρωμα εισοδήματος ή τιμής.

4. Δαπάνες ασφαλίσεως συμπεριλαμβανομένων των ατομικών ή συλλογικών πριμοδοτήσεων ασφαλίσεως και η δημιουργία ασφαλιστικού ταμείου εντός της οργανώσεως των παραγωγών.

5. Απόδοση πιστώσεων (ιδίως με τη μορφή ετησίων καταβολών) που έχουν συναφθεί για μία ενέργεια που πραγματοποίήθηκε στο σύνολό της ή εν μέρει πριν από την αρχή του επιχειρησιακού προγράμματος.

6. Αγορά άκτιστων χώρων, εκτός εάν η απόκτηση του χώρου απαιτείται για την υλοποίηση μιας επενδύσεως που αναφέρεται στο πρόγραμμα (2).

7. Αμοιβές συμμετοχής στις περιπτώσεις παραγωγών που συμμετέχουν σε σεμινάρια καταρτίσεως, εκτός εκείνων που αφορούν ημερήσιες αποζημιώσεις που καλύπτουν, ενδεχομένως, κατ' αποκοπή τις δαπάνες μετακινήσεως και διαμονής.

8. Ενέργειες ή δαπάνες που αφορούν τις ποσότητες που έχουν παραχθεί από τα μέλη της οργανώσεως εκτός της Κοινότητας.

9. Ενέργειες που μπορούν να δημιουργήσουν συνθήκες στρεβλώσεως του ανταγωνισμού στις άλλες οικονομικές δραστηριότητες της οργανώσεως των παραγωγών 7 οι ενέργειες ή τα μέτρα από τα οποία επωφελούνται, αμέσως ή εμμέσως, οι άλλες οικονομικές δραστηριότητες της οργανώσεως των παραγωγών χρηματοδοτούνται κατ' αναλογία της χρησιμοποιήσεώς τους από τους τομείς ή τα προϊόντα τα οποία αφορά η αναγνώριση της οργανώσεως των παραγωγών.

10. Μεταχειρισμένα υλικά εκτός εκτάκτων περιπτώσεων και με την προϋπόθεση ότι δεν έχει χορηγη0εί ενίσχυση.

11. Επενδύσεις στα μέσα μεταφοράς που αποσκοπούν στο να πραγματοποιηθούν αποστολές στο πλαίσιο της εμπορίας ή της διαθέσεως από την οργάνωση των παραγωγών, εκτός από επενδύσεις που αφορούν μέσα μεταφοράς υπό ελεγχόμενη ατμόσφαιρα ή με ψυκτικά μηχανήματα.

12. Μίσθωση ως εναλλακτική επιλογή της επενδύσεως, εκτός εάν δικαιολογείται οικονομικώς 7 οι δαπάνες λειτουργίας του ενοικιασθέντος αγαθού.

13. Χρηματοδοτική μίσθωση, όταν το ποσό του υπερβαίνει την καθαρή εμπορική αξία του αγαθού 7 οι δαπάνες του συνδέονται με τη σύμβαση της χρηματοδοτικής μίσθωσης (φόροι, τόκοι, δαπάνες ασφάλισης κ.λπ.) και οι δαπάνες λειτουργίας 7 εάν η συνολική διάρκεια της συμβάσεως της χρηματοδοτική μίσθωσης υπερβαίνει την διάρκεια του επιχειρησιακού προγράμματος, τα ποσά (ενοίκια) που πληρώνονται πέραν της διάρκειάς του.

14. Προώθηση ατομικών εμπορικών σημάτων 7 η κοινή προώθηση ή/και η προώθηση συλλογικών σημάτων δεν είναι επιλέξιμη όταν τα διαφημιστικά μηνύματα περιλαμβάνουν γεωγραφικές ενδείξεις, άλλες από αυτές που καλύπτονται από τον κανονισμό (ΕΟΚ) αριθ. 2081/92 του Συμβουλίου (3) εκτός εάν οι γεωγραφικές αυτές ενδείξεις είναι δευτερεύουσες σε σχέση με το κύριο μήνυμα και δεν επιφυλάσσονται στην εν λόγω ΟΠ.

15. Συμβάσεις υπεργολαβίας που αφορούν ενέργειες ή δαπάνες που αναφέρονται στον παρόντα κατάλογο.

16. Δασμοί και άλλοι εθνικοί πόροι, εκτός από επιβαρύνσεις που αφορούν τους μισθούς.

(1) Η αρμόδια εθνική αρχή καθορίζει τα κριτήρια αποδοχής μιας ενέργειας ως ενέργειας πειραματικής ή πρότυπης λαμβάνοντας υπόψη την καινοτομία της μεθόδου ή της σύλληψης καθώς και του κινδύνου.

(2) Η αρμόδια εθνική αρχή καθορίζει τους συμπληρωματικούς όρους για την αποδοχή αυτού του είδους των δαπανών ώστε να αποφευχθεί οποιαδήποτε κερδοσκοπία 7 οι όροι αυτοί μπορούν να αφορούν ιδίως την απαγόρευση πώλησης της επένδυσης/του χώρου για μία ελάχιστη περίοδο και τον καθορισμό ανώτατης αναλογίας μεταξύ της αξίας της γης και της αξίας της επένδυσης.

(3) ΕΕ L 208 της 24. 7. 1992, σ. 1.